Misi: Juang

**Misi: Juang** merupakan sebuah filem pendek yang diterbitkan bersama oleh WAU Animation Sdn. Bhd. dan Primeworks Studios Sdn. Bhd.. Filem pendek ini turut menampilkan Ketua Pengarah Kesihatan Malaysia, Tan Sri Dr. Noor Hisham Abdullah.

## Plot

Di sebuah lokasi rahsia, Ali sedang berusaha untuk menyiapkan vaksin COVID-19 dan dia berjaya melakukannya. Namun, ketika itu, dia diserang mengejut oleh sesuatu. Apabila dia keluar, dia ternampak raksasa COVID-19 muncul dan cuba menyerang ejen-ejen MATA. Ketika itulah, ejen-ejen MATA, diketuai ketua-ketua teras bersama Dr. Noor Hisham muncul, mengakibatkan berlaku pertempuran antara ejen-ejen MATA dengan raksasa COVID-19. Ali pula sedang berusaha untuk memasukkan vaksin COVID-19 ke dalam badan ketua raksasa tersebut, sementara yang lain terus bertempur.

Ketua raksasa tersebut mula menyerang dan mengganas. Salah seorang ejen tewas, namun sempat diselamatkan oleh General Rama dan kawan-kawannya. Mereka pun turun membantu ejen MATA. General Rama, bersama kawan-kawannya yang lain berjaya menyerang balas, dengan penuh aksi lagak Hindustan. General kemudiannya berjaya menewaskan ketua raksasa COVID-19. Namun, mereka tidak sedar yang sebenarnya, raksasa itu masih belum dihapuskan sepenuhnya. Ketika itulah, berlaku satu letupan kuat yang hampir menewaskan mereka.

Keadaan sudah berubah. Raksasa tersebut kembali bangkit dan cuba pula untuk menyerang balas. Serangan tersebut juga menyebabkan vaksin COVID-19 yang dipegang Ali terlepas. Dia cuba mengambil semula vaksin itu, namun digagalkan oleh raksasa COVID-19. Ketika itu, mereka terkepung, dan semakin hampir dengan kekalahan. Raksasa tersebut tidak melepaskan peluang untuk menyerang mereka. Namun serangan raksasa itu digagalkan apabila satu pancaran dari belakang menyerang raksasa tersebut. Rupa-rupanya, serangan balas tersebut datang dari Niki dan rakan sepasukannya yang datang membantu ejen-ejen MATA. Serangan raksasa COVID-19 terhadap Ali juga digagalkan oleh Rizwan dan Dos yang turut datang membantu. Kehadiran mereka menaikkan semangat ejen-ejen MATA untuk melawan raksasa COVID-19. Tanpa melengahkan masa, mereka semua pun terus menyerang kembali raksasa tersebut. Namun kali ini, kekuatan mereka yang digabungkan menjadi berganda dan satu demi satu raksasa COVID-19 tumbang. Melihat keadaan mereka yang hampir menang, Ali segera mengambil semula vaksin itu sementara yang lain cuba menghentikan serangan raksasa itu. Apabila semakin hampir dengan sekumpulan raksasa COVID-19, dia segera mengaktifkan serangan melalui yoyonya dan berjaya menumbangkan semua raksasa itu melainkan ketuanya. Kelalaian ketua raksasa itu membuka peluang besar buat Ali. Dia segera menghampiri ketua raksasa. Kedua belah pihak cuba untuk menyerang, namun Ali sempat mengaktifkan vaksin COVID-19 dan membaling masuk vaksin itu ke dalam badan ketua raksasa COVID-19, sebelum raksasa itu sempat menyerang Ali.

## Trivia

* Tan Sri Dr. Noor Hisham Abdullah merupakan watak bukan fiksyen (watak sebenar) pertama yang muncul dalam mana-mana siri atau filem yang dihasilkan oleh WAU Animation.
* Filem pendek ini sebenarnya tidak menggunakan satupun pelakon suara.
* Filem pendek ini bertujuan sebagai penghargaan kepada petugas barisan hadapan dalam mencegah COVID-19.
* Dalam konsep asal, Dr. Noor Hisham pada asalnya diberikan warna teras TEKNO sebelum ditukar kepada NEURO. Manakala pakaian yang digunakan pula berdasarkan pemakaian beliau sehari-hari setiap kali Sidang Media Perkembangan Terkini COVID-19 di Malaysia diadakan.
	+ Peranti yang digunakan oleh beliau pula dibentuk berasaskan alat pengimbas suhu badan.
* Sebagai simbolik kepada penggunaan tanda pagar #KitaJagaKita, lagu tersebut digubah semula mengikut rentak baharu.

## Video

EJEN ALI MISI- JUANG (Animasi Pendek)EJEN ALI - KITA JAGA KITA- JUANG (Score Version)